Prismognathus katsurai

Prismognathus katsurai er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
Hannen er en middelsstor (ca. 35 millimeter), blank, svart hjortebille. Kjevene er knivformede, sagtakkede på innersiden, oppoverbøyde sett fra siden, vanligvis lengre enn hodet. Hos denne arten er kjevene forholdsvis lange, krumme i spissen. Det er et spisst, utstående "horn" foran hvert fasettøye. Kroppen er halvblank, knapt synlig punktert.

Levevis 
Larvene utvikler seg i råtne trestammer.

Utbredelse 
Arten er utbredt i det nordlige Vietnam.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prismognathus Motschulsky, 1860 – 29 arter
 Prismognathus katsurai Ikeda, 1997

Kilder 
 Oversikt over artene

Eksterne lenker 
 
 Bildegalleri

Hjortebiller
Biller formelt beskrevet i 1997
Vietnams insekter